ai4bharat/Pralekha huggingface dataset:
প্রধানমন্ত্রীরদপ্তর
জাতীয় পুরস্কার জয়ী শিক্ষক শিক্ষিকাদের সঙ্গে প্রধানমন্ত্রী সাক্ষাৎ
নয়াদিল্লি, ০৪ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী মঙ্গলবার লোক কল্যাণ মার্গে ২০১৮র জাতীয় পুরস্কার জয়ী শিক্ষক-শিক্ষিকাদের সঙ্গে সাক্ষাৎ করেন।
প্রধানমন্ত্রী পুরস্কার জয়ী শিক্ষক-শিক্ষিকাদের অসামান্য অবদানের জন্য অভিনন্দন জানান। প্রত্যেক ছাত্রছাত্রীর জীবনে পরিবর্তন নিয়ে আসতে তিনি শিক্ষক-শিক্ষিকাদের আন্তরিক প্রয়াস অব্যাহত রাখতে বলেন।
কথপোকথনের সময় প্রধানমন্ত্রী শিক্ষাদানের কাজে প্রযুক্তি ব্যবহারের গুরুত্বের কথা উল্লেখ করেন। দৈনন্দিন জীবনের সঙ্গে যুক্ত বিভিন্ন সমস্যার সমাধান সূত্র খুঁজে বের করতে শিক্ষক-শিক্ষিকাদের তিনি ছাত্রছাত্রীদেরকে আরও উৎসাহিত করতে বলেন। শিক্ষাক্ষেত্রে ছাত্রছাত্রীদের উপেক্ষার পরিবর্তে প্রত্যেককে সমান সুযোগ দেওয়ার জন্যও তিনি শিক্ষক সমাজের প্রতি আহ্বান জানান।
প্রধানমন্ত্রী ছাত্রছাত্রীদের সৃজনশীলতার ব্যাপারে উৎসাহিত করার প্রয়োজনীয়তার ওপর গুরুত্ব দেন। তিনি জোর দিয়ে বলেন, ছাত্রছাত্রীদের কাছে আত্ম-উৎসাহ সৃজনশীলতার প্রসারে কাজ করে এবং নিজের সঙ্গে নিজের প্রতিদ্বন্দ্বিতামূলক মানসিকতা গড়ে তুলতে সাহায্য করে। তিনি বলেন, বিভিন্ন বিষয় সম্বন্ধে ছাত্রছাত্রীদের দৃষ্টিভঙ্গি উপলব্ধি করা অত্যন্ত জরুরি। ছাত্রছাত্রীদের মধ্যে শেখার উৎসাহ বাঁচিয়ে রাখার জন্যও তিনি শিক্ষক-শিক্ষিকাদের উদ্যোগী হওয়ার পরামর্শ দেন।
প্রধানমন্ত্রী সঙ্গে কথাবার্তার সময় পুরস্কারজয়ী শিক্ষক-শিক্ষিকারা নিজেদের বিদ্যালয়ে ইতিবাচক পরিবর্তন নিয়ে আসতে যে ধরণের পরিবর্তনমূলক পদক্ষেপ নিয়েছেন, তা জানান। অটল টিংকারিং ল্যাব যেভাবে পড়ুয়াদের প্রযুক্তির সদ্ব্যবহার ও উদ্ভাবনে উৎসাহিত করেছে, শিক্ষক-শিক্ষিকারা সে প্রসঙ্গও উল্লেখ করেন।
এই উপলক্ষে কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ও বিভাগীয় প্রতিমন্ত্রী শ্রী সঞ্জয় শারমাও ধোত্রে উপস্হিত ছিলেন।
CG/BD/NS
(Visitor Counter : 81
প্রধানমন্ত্রীরদপ্তর
মহারাষ্ট্র রোজগার মেলায় প্রধানমন্ত্রীর ভিডিও বার্তার বঙ্গানুবাদ
নয়াদিল্লি, ০৩ নভেম্বর, ২০২২
নমস্কার!

আজ মহারাষ্ট্র সরকার বিভিন্ন সরকারি দপ্তরে যুবক-যুবতীদের নিয়োগপত্র দেওয়ার কাজে যুক্ত হয়েছে। ধনতেরাসের দিন কেন্দ্রীয় সরকার ১০ লক্ষ চাকুরি দেওয়ার প্রকল্প শুরু করেছে। তখন আমি বলেছিলাম যে আগামীদিনে বিভিন্ন রাজ্য সরকারগুলি এই ধরনের চাকুরি মেলায় আয়োজন করবে। এর সঙ্গে তাল মিলিয়ে আজ মহারাষ্ট্রে শত শত যুবক-যুবতীকে নিয়োগপত্র দেওয়া হচ্ছে। যাঁরা আজ নিয়োগপত্র পাচ্ছেন আমি তাঁদের আন্তরিক অভিনন্দন জানাই।
আমি মহারাষ্ট্রের মুখ্যমন্ত্রী শ্রী একনাথ শিন্ডেজি এবং উপ মুখ্যমন্ত্রী ভাই দেবেন্দ্র ফড়নবীসজিকেও অভিনন্দন জানাই। এই 'রোজগার মেলা' খুব স্বল্প সময়ের প্রস্তুতিতে আয়োজন করা হয়েছে। এ থেকে প্রমাণিত যে মহারাষ্ট্র সরকার যুবক-যুবতীদের চাকুরি দিতে কতটা আগ্রহী। আমাকে বলা হয়েছে যে মহারাষ্ট্র সরকারের স্বরাষ্ট্র বিভাগে হাজার হাজার পুলিশ কনস্টেবল নিয়োগ করা হবে।
বন্ধুগণ,
দেশ এখন ‘আজাদি কা অমৃত মহোৎসব’ উদযাপন করছে। দেশ উন্নত ভারত গঠনের লক্ষ্যে কাজ করছে। এই লক্ষ্য পূরণে আমাদের যুবক-যুবতীদের ভূমিকা বিশেষ। পরিবর্তিত সময়ের সঙ্গে পাল্লা দিয়ে কাজের ধরণও দ্রুত বদলাচ্ছে। সরকারও এই পরিবর্তিত পরিস্থিতির সঙ্গে তাল মিলিয়ে বিভিন্ন ধরনের কাজের সুযোগ তৈরি করছে। মুদ্রা প্রকল্পের আওতায় স্বরোজগারের জন্য ঋণ দেওয়া হচ্ছে। ইতিমধ্যেই সরকার ২০ লক্ষ কোটি যুবক-যুবতীকে সহায়তা প্রদান করেছে। মহারাষ্ট্রের যুব সম্প্রদায় এই প্রকল্পের সবচেয়ে বেশি সুযোগ গ্রহণ করেছে। সরকার স্টার্টআপ এবং ক্ষুদ্র শিল্পগুলির জন্য সম্ভাব্য সব রকম আর্থিক সহায়তা দিচ্ছে।
বন্ধুগণ,
সরকারের এই প্রচেষ্টার সবচেয়ে গুরুত্বপূর্ণ দিক হল যে, বর্তমানে কর্মসংস্থান এবং স্বরোজগারের সুযোগ পাচ্ছেন সকলে সমানভাবে-দলিত, অনুন্নত শ্রেণীর জনগণ, আদিবাসী, মহিলা, সাধারণ শ্রেণীর জনগণ সকলেই এই সুবিধা পাচ্ছেন। গ্রামীন এলাকায় স্বনির্ভর গোষ্ঠীগুলিকেও সরকার সাহায্য করছে। বর্তমানে মহিলারা কেবল মাত্র নিজেদের পণ্য সামগ্রী তৈরি করছেন তা নয়, অন্যদের কাজের সুযোগও তৈরি করছেন।
বন্ধুগণ,
বর্তমানে পরিকাঠামো, তথ্যপ্রযুক্তি সহ অন্যান্য ক্ষেত্রে সরকার রেকর্ড পরিমান বিনিয়োগ করছে। এর ফলে কর্মসংস্থানের সুযোগ বাড়ছে। আমরা যদি কেবল মহারাষ্ট্রের কথাই বলি তাহলে দেখতে পাই ইতিমধ্যেই কেন্দ্রীয় সরকার ২ লক্ষ কোটি টাকার বেশি ২২৫টি প্রকল্প অনুমোদন করেছে। একবার ভেবে দেখুন! মহারাষ্ট্রে রেল প্রকল্পের জন্য ৭৫ হাজার কোটি টাকা ও আধুনিক সড়ক নির্মাণের জন্য ৫০ হাজার কোটি টাকা অনুমোদন করা হয়েছে। লক্ষ লক্ষ কর্মসংস্থানের সুযোগ তৈরি হয়েছে।
বন্ধুগণ,
আমি নিশ্চিত যে আগামীদিনও মহারাষ্ট্রের যুব সম্প্রদায়ের জন্য কর্মসংস্থানের ব্যাপক সুযোগ সৃষ্টি হবে। যে সব যুবক-যুবতীরা আজ নিয়োগপত্র পেয়েছেন আমি আরও একবার তাঁদের আমার শুভেচ্ছা জানাই।
অনেক ধন্যবাদ!

(PG/PM/NS
তথ্যওসম্প্রচারমন্ত্রক
আমাদের শিক্ষকরাই আমাদের আদর্শ- এই ভাবনায় আয়োজিত ওয়েবিনার
কলকাতা, ১২ সেপ্টেম্বর ২০২০
চুঁচুঁড়া এবং মেদিনীপুরের ফিল্ড আউটরিচ ব্যুরো যৌথভাবে শুক্রবার ‘প্রান্তিক সমাজের ছাত্রছাত্রীদের উন্নয়নে শিক্ষক-শিক্ষিকাদের ভূমিকা’ শীর্ষক একটি ওয়েবিনারের আয়োজন করে। এই ওয়েবিনারে ২ জন জাতীয় পুরস্কার প্রাপ্ত শিক্ষক এবং একজন শিক্ষারত্ন পুরস্কার প্রাপক অংশ নিয়েছিলেন।
আলিপুরদুয়ার জেলার টোটোপাড়ার ধনপতি টোটো মেমোরিয়াল হাইস্কুলের প্রধান শিক্ষিকা, ২০২০র জাতীয় পুরস্কার প্রাপ্ত শ্রীমতি মিশা ঘোষাল তাঁর অভিজ্ঞতা অনুষ্ঠানে ভাগ করে নেন। তিনি একা হাতে স্কুলটির আমূল সংস্কার ঘটিয়েছেন। বর্তমানে এই স্কুলে বৈদ্যুতিন পদ্ধতিতে শিক্ষাদান, স্মার্ট ক্লাসরুমের ব্যবস্থা করা হয়েছে। ছাত্রছাত্রীরা সঙ্গীতের মাধ্যমে বিভিন্ন বিষয় সম্পর্কে ধারণা পাচ্ছে। শ্রীমতি ঘোষাল গান ছাড়াও আঁকা, খেলাধুলা সহ ছাত্রছাত্রীদের সার্বিক বিকাশের ওপর গুরুত্ব দেন। বিদ্যালয়ের সব ক্লাসেই শিক্ষক-শিক্ষিকারা নিয়মিত পাঠদান করেন। যদিও প্রধান শিক্ষিকা টোটো সম্প্রদায়ের নন, কিন্তু তিনি তাঁদের সংস্কৃতি, পছন্দ-অপছন্দ, নাচ-গান, খাদ্যাভ্যাস౼সবকিছু ভালো করে গ্রহণ করেছেন আর তার ফল এখন পাওয়া যাচ্ছে। এ বছর থেকে এই স্কুলটি উচ্চমাধ্যমিক স্তরে উন্নীত হয়েছে।
পশ্চিম বর্ধমানের দূর্গাপুরের নেপালীপাড়া হিন্দি স্কুলের প্রধান শিক্ষক, এ বছরের আর একজন জাতীয় পুরস্কার প্রাপক, ডঃ কলিমূল হক জানিয়েছেন, এই সম্মান প্রাপ্তির পর স্কুল এবং ছাত্রছাত্রীদের জন্য তাঁর কাজ করার উৎসাহ আরও বেড়ে গেছে। ২০১০ সালে তিনি যখন এই স্কুলে যোগদান করেছিলেন তখন মাত্র ১০টি ক্লাসরুম এবং ১৯ জন শিক্ষক-শিক্ষিকা ছিলেন। আর আজ এই স্কুলটি ৫৭টি ক্লাসরুম, ৩৪ জন শিক্ষক-শিক্ষিকা, ৪০টি কম্পিউটার সহ একটি ল্যাবরেটরি, ৫টি স্মার্ট ক্লাস রয়েছে। এই পরিকাঠামো উন্নয়নে আসানসোল-দূর্গাপুর উন্নয়ন কর্তৃপক্ষ ছাড়াও দূর্গাপুর স্টিল প্ল্যান্ট এবং সেইলের কর্পোরেট সামাজিক দায়বদ্ধতার তহবিল থেকে সাহায্য পাওয়া গেছে। স্থানীয় মানুষ এবং ব্যবসায়ি সংগঠনগুলিও স্কুলের পরিকাঠামোর উন্নয়নে যথেষ্ট সাহায্য করেছে।
দক্ষিণ ২৪ পরগণার সুন্দরবনের বাসন্তী হাইস্কুলের শিক্ষক, শিক্ষারত্ন পুরস্কার প্রাপক শ্রী অমল নায়েক জানিয়েছেন কিভাবে তিনি তাঁর স্কুলে ছাত্রছাত্রীদের সুবিধার্থে জলের সংযোগ, গ্রন্থাগারের ব্যবস্থা এবং একটি সভাকক্ষ তৈরি করেছেন। সুন্দরবনের প্রত্যন্ত অঞ্চলে শিশু পাচার ও নাবালিকাদের বিয়ে আটকাতে তিনি গ্রামবাসীদের সঙ্গে একযোগে কাজ করছেন। শ্রী নায়েক মনে করেন শুধুমাত্র শিক্ষা দানের মধ্যেই একজন শিক্ষকের দায়িত্ব শেষ হয়না, সমাজের প্রান্তিক স্তরের মানুষদের জন্যও কিছু কাজ করতে হয়। তাঁর প্রতিষ্ঠিত চম্পা মহিলা সমিতি নারীদের ক্ষমতায়ণ এবং বাঘের হানায় ক্ষতিগ্রস্ত পরিবারের বিধবা মহিলা ও শিশুদের জন্য কাজ করে। স্কুলছুট ছাত্রছাত্রীদের জন্যও তিনি একটি বিশেষ বিদ্যালয় পরিচালনা করেন।
(চুঁচুড়ার ফিল্ড পাবলিসিটি অফিসার শ্রী সন্দীপন দাশগুপ্ত এবং মেদিনীপুরের ফিল্ড পাবলিসিটি অফিসার শ্রী সুদীপ্ত বিশ্বাস এই ওয়েবিনারটি পরিচালনা করেন।
CG/CB/NS
বিদ্যুৎমন্ত্রক
বিদ্যুৎ ক্ষেত্রের সংস্কারের দরজা খুলে গেলো
নতুন দিল্লি, ০৭ অক্টোবর, ২০২১
বিদ্যুৎ ক্ষেত্রে গত ১০ বছর ধরে বড় সংস্কারের অপেক্ষায় ছিল। সেবি ও সিইআরসি-র অধিকার সংক্রান্ত বিষয় নিয়ে অস্পষ্টতার কারণে এই সংস্কার এতদিন আটকে ছিল।
৬ অক্টোবর মহালয়ার দিন সুপ্রিম কোর্টের একটি রায়ের ফলে এই সমস্যার সমাধান হয়েছে। বিদ্যুৎ মন্ত্রক সেবি ও সিইআরসি-র মধ্যে বিভিন্ন সমস্যার সমাধানে আগেই উদ্যোগী হয়েছিল। ২০১৮-র ২৬ অক্টোবর বিদ্যুৎ ক্ষেত্রের নিয়ন্ত্রণ সংক্রান্ত একটি কমিটি গঠিত হয়। বিদ্যুৎ মন্ত্রকের অতিরিক্ত সচিবের পৌরহিত্যে অর্থ মন্ত্রকের আর্থিক বিষয়ক দফতর, কেন্দ্রীয় বিদ্যুৎ কর্তৃপক্ষ, কেন্দ্রীয় বিদ্যুৎ নিয়ন্ত্রণ কমিশন বা সিইআরসি, বিদ্যুৎ ব্যবস্থাপনার পরিচালন সংক্রান্ত পিওএসওসিও, সেবি, ইন্ডিয়ান এনার্জি এক্সচেঞ্জ ও পাওয়া এক্সচেঞ্জ অফ ইন্ডিয়া প্রতিনিধিরা এই কমিটিতে রয়েছেন। কমিটি বিভিন্ন প্রযুক্তিগত দিক ছাড়াও পরিচালনা ও আইনী বিষয়গুলি দেখভাল করে এবং এসংক্রান্ত বিষয়ে কিছু সুপারিশ ২০১৯-এর ৩০ অক্টোবর করা হয়েছিল।
১) যেসব বরাত ইতিমধ্যেই দেওয়া হয়েছে এবং হস্তান্তর যোগ্য নয়, এধরণের নির্দিষ্ট বরাতের ক্ষেত্রে সিইআরসি-র ২০১০ সালের বিদ্যুৎ বাজার নিয়ন্ত্রণ নীতিমালা অনুযায়ী সমস্ত কাজ করা হবে। নির্দিষ্ট চুক্তিগুলি প্রত্যক্ষভাবে সম্পাদন করা হবে। তবে চুক্তির অধিকার ও দায়বদ্ধতা হস্তান্তর করা যাবে না। বিদ্যুৎ বন্টনের চুক্তি অথবা বন্টনের ফলে প্রদেয় মাশুলের বিষয়টি চুক্তিতে থাকতে হবে। এক্ষেত্রে বৃত্তাকার ব্যবসা বৈধ হবে না। গ্রীডের পক্ষে অংশগ্রহণকারীরা ট্রেডিং লাইসেন্স থাকলেই ব্যবসা বাণিজ্য করতে পারবেন। সিইআরসি-র শর্তাবলী মেনে চলতে হবে নচেৎ চুক্তি বাতিল হয়ে যাবে। কোনো চুক্তি যদি বাতিল হয় তাহলে কোনোভাবেই সেই চুক্তি ভবিষ্যতে আবারও গ্রহণযোগ্য হবে না। এক্ষেত্রে ব্যবসা বাণিজ্য সংক্রান্ত সমস্ত তথ্যাদি সিইআরসি-র কাছে থাকতে হবে।
২) হস্তান্তর যোগ্য নয় এধরণের পরিষেবা ছাড়া এসসিআরএ নির্ধারিত নিয়ম অনুযায়ী বিদ্যুতের ব্যবসার নিয়ন্ত্রণের দিকটি সেবি নির্ধারণ করবে।
৩) প্রয়োজন অনুযায়ী কেন্দ্রীয় সরকার যে কোনো সময়ে অতিরিক্ত শর্ত আরোপ করতে পারে।
৪) সেবি এবং সিইআরসি-র একটি যৌথ কর্মীগোষ্ঠী তৈরি করা হবে। এই গোষ্ঠী নির্দিষ্ট সময় অন্তর কমিটির কাছে বিভিন্ন বিষয় সম্পর্কে জানাবে।
সেবি এবং সিইআরসি-র কমিটির সুপারিশ অনুযায়ী সিইআরসি একটি চুক্তি তৈরি করবে। বিদ্যুৎ মন্ত্রক এসংক্রান্ত নির্দেশিকা ২০২০-র ১০ জুলাই জারি করেছিল।
এর ফলে দেশে বিদ্যুৎ ক্ষেত্রে দীর্ঘ মেয়াদী চুক্তির সুযোগ তৈরি হলো। বর্তমানে এই চুক্তির মেয়াদ ছিল মাত্র ১১ দিন। এর ফলে বিদ্যুৎ বন্টন সংস্থাগুলি এবং বড় বড় উপভোক্তারা স্বল্প সময়ের ভিত্তিতে দক্ষভাবে বিদ্যুৎ ক্রয় বিক্রয়ের কাজ করতে পারবে। দেশে বিদ্যুতের বাজারের তাৎপর্যপূর্ণভাবে উন্নতি হবে। বিদ্যুৎ উৎপাদন সংস্থা, বন্টন সংস্থা এবং বড় বড় উপভোক্তাদের জন্য বিদ্যুৎ কেনা বেচার ক্ষেত্রে নতুন নতুন সুযোগ তৈরি হবে। ফল হিসেবে বিদ্যুৎ ক্ষেত্রের বাজারের পরিমাণ সংক্রান্ত যে পরিকল্পনা করা হয়েছে, ২০২৪-২৫ অর্থ বর্ষে সেই নির্ধারিত পরিকল্পনার ২৫ শতাংশ পূরণ করা যাবে ।
CG/CB/SKD/
(Visitor Counter : 179
যুবওক্রীড়াবিষয়কমন্ত্রক
ভিন্নভাবে সক্ষম ক্রীড়াবিদদের জন্য প্রকল্প
নয়াদিল্লি, ১০ ফেব্রুয়ারি, ২০২০
অলিম্পিক, কমনওয়েলথ, এশিয়ান গেমস, বিভিন্ন বিশ্বকাপ ও ওয়ার্ল্ড চ্যাম্পিয়নশিপ এবং প্যারা-অলিম্পিক্সে যাঁরা পদক জিতেছেন তাঁদের বয়স ৩০ হলে অথবা তাঁরা খেলাধূলা থেকে অবসর নেওয়ার পর, ক্রীড়া ও যুব বিষয়ক মন্ত্রক ‘মেধাবী ক্রীড়া ব্যক্তিত্বদের অবসরভাতা’ প্রকল্পের আওতায় এঁদের পেনশন দিচ্ছে। বর্তমানে ৬২৭ জন ক্রীড়া ব্যক্তিত্ব এই প্রকল্পের আওতায় মাসে ১২ হাজার থেকে ২০ হাজার টাকা পেনশন পাচ্ছেন। এছাড়া, অতীত দিনের ক্রীড়া ব্যক্তিত্বদের ‘ক্রীড়া ব্যক্তিত্বদের জন্য পণ্ডিত দীনদয়াল উপাধ্যায় জাতীয় কল্যাণ তহবিল’ থেকে অর্থ দেওয়া হয়। এই প্রকল্পগুলি ভিন্নভাবে সক্ষম ক্রীড়া ব্যক্তিত্বদের জন্য সমানভাবে প্রযোজ্য।
এই তহবিল থেকে ২০১৪-১৫ সালে ১৭ জন ক্রীড়াবিদ/সংগঠনকে দেওয়া হয়েছে ৭০ লক্ষ টাকা। ২০১৯-২০ অর্থবর্ষের ৫ই ফেব্রুয়ারি পর্যন্ত এই তহবিল ১৫ জন ক্রীড়াবিদ/সংগঠনকে দিয়েছে ৫৯ লক্ষ ৩২ হাজার ৪১৫ টাকা।
রাজ্যসভায় আজ এক লিখিত প্রশ্নের জবাবে এই তথ্য জানিয়েছেন যুব বিষয়ক ও ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু।
CG/CB/DM
(Visitor Counter : 85
প্রধানমন্ত্রীরদপ্তর
মেঘালয়ে নির্বাচন কমিশনের প্রত্যেক ভোটদাতার কাছে পৌঁছনোর উদ্যোগের প্রশংসা করেছেন প্রধানমন্ত্রী
নয়াদিল্লি, ২৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মেঘালয়ের ভোটদাতারা যাতে সহজেই ভোটাধিকার প্রয়োগ করতে পারেন তা নিশ্চিত করতে নির্বাচন কমিশনের উদ্যোগের প্রশংসা করেছেন।
ঐ রাজ্যের ৫৯টি বিধানসভা কেন্দ্রের জন্য কমিশন ৯৭৪টি দল পাঠিয়েছে, যারা নির্বাচন পরিচালনা করবে।
ভোটকর্মীরা কামসিং ভোটকেন্দ্রে পৌঁছনোর জন্য দীর্ঘ পাহাড়ি পথ হেঁটে উঠেছেন। খাসি জনগোষ্ঠী অধ্যুষিত এই ভোটকেন্দ্রে ভোটদাতার সংখ্যা মাত্র ৩৫। প্রত্যেকেই যাতে ভোট দিতে পারেন তা নিশ্চিত করতে ভোটকর্মীরা সমস্ত নির্বাচনী সরঞ্জাম বহন করেছেন।
পিআইবি মেঘালয়ের এক ট্যুইট বার্তার প্রত্যুত্তরে প্রধানমন্ত্রী বলেছেন :
“প্রত্যেক যোগ্য ভোটদাতা যাতে সহজেই তাঁদের ভোটাধিকার প্রয়োগ করতে পারেন তা নিশ্চিত করতে নির্বাচন কমিশনের প্রশংসনীয় উদ্যোগের এটি আরও একটি উদাহরণ। যেসব ভোটকর্মীরা এই দলগুলির সদস্য তাঁদের সকলকে অভিনন্দন জানাই। আশা করা যায়, এর ফলে ভোটদাতারা অনুপ্রাণিত হয়ে বিপুল সংখ্যায় তাঁদের গণতান্ত্রিক অধিকার প্রয়োগ করবেন এবং আমাদের গণতন্ত্রকে আরও শক্তিশালী করে তুলবেন।”
PG/CB/DM
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৮ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ২১ কোটি ৩৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৪ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৩৮ কোটি ৯৫ লক্ষ ৩৮ হাজার ৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২১ কোটি ৩৮ লক্ষ ৮৯ হাজার ৯৭১টি টিকার ডোজ আছে।
CG/SS/SB
(Visitor Counter : 92
বিজ্ঞানওপ্রযুক্তিমন্ত্রক
সিএসআইআর – সিএমইআরআই জমায়েত নিয়ন্ত্রণ করতে তিন ধরনের দেশীয় প্রযুক্তিতে তৈরি যানবাহন উদ্ভাবন করেছে
নয়াদিল্লি, ০১ ফেব্রুয়ারি, ২০২১
আইন-শৃঙ্খলা নিয়ন্ত্রণ করতে, নিরাপত্তা বাহিনীকে প্রয়োজনীয় প্রশিক্ষণ দিতে সিএসআইআর আধা-সামরিক বাহিনীর জন্য জমায়েত নিয়ন্ত্রণের উদ্দেশ্যে তিন ধরনের যানবাহন উদ্ভাবন করেছে। কেন্দ্রীয় স্বরাষ্ট্র মন্ত্রকের এক প্রতিনিধি দলের সামনে এই যানবাহনগুলি চালনার বিষয়ে বিস্তারিত জানানো হয়েছে। সিআরপিএফ – এর র্যাপিড অ্যাকশন ফোর্সের আইজি-র নেতৃত্বে ঐ প্রতিনিধি দলটি সম্পূর্ণ দেশীয় প্রযুক্তিতে তৈরি এই উদ্ভাবনগুলি পরিচালনা সম্পর্কে নানা তথ্য জানতে পেরেছে।
দুর্গাপুরের সেন্ট্রাল মেকানিকাল ইঞ্জিনিয়ারিং রিসার্চ ইন্সটিটিউট  উদ্ভাবিত সবচেয়ে শক্তিশালী যানবাহনের ক্ষমতা ৭.৫ টন। মাঝারি ধরনের বাহনটি ২.৫ টন ক্ষমতাসম্পন্ন। কম ভিড় সামাল দেওয়ার ক্ষেত্রে ট্রাক্টরের মধ্যে যন্ত্র বসানো হয়েছে। এই বাহনগুলিতে বৈদ্যুতিন পদ্ধতিতে নজরদারি চালানো, ভিডিও রেকর্ডিং, জিপিএস ট্র্যাকার এবং জিপিএস নেভিগেটর রয়েছে। এগুলির সাহায্যে রাসায়নিক পদার্থ ছড়ানোর স্প্রে, টিয়ার গ্যাস এবং ফোম, জমায়েতের ওপর প্রয়োজনে ছড়ানো যাবে। এই প্রতিনিধি দলে সিআরপিএফ ছাড়াও বিএসএফ, আসাম রাইফেলস, সিআইএসএফ, আইটিবিপি, এসএসবি, এনএসজি, হরিয়ানা, জম্মু – কাশ্মীর এবং মহারাষ্ট্রের পুলিশ আধিকারিকরা উপস্থিত ছিলেন।
জলশক্তি মন্ত্রক
বন্যা পূর্বাভাসের সমস্যা
নয়াদিল্লি, ০৩ ফেব্রুয়ারি, ২০২২
আন্তর্জাতিক ও আন্তঃরাজ্য নদীগুলিতে বন্যার পূর্বাভাস দেওয়া হয় কেন্দ্রীয় জল কমিশনের মাধ্যমে। স্বল্প পরিসরের পূর্বাভাস এবং গাণিতিক মডিলিং-এর পরিসংখ্যানগত পদ্ধতি ব্যবহার করে ৫ দিনের অগ্রিম বন্যা পরামর্শ জারি করা হয়ে থাকে। বন্যার পূর্বাভাস দেওয়ার ক্ষেত্রে সমস্যা রয়েছে। নির্ভুল আবহাওয়া  পূর্বাভাসের উপর নির্ভর করে এই পরামর্শ জারি করা হয়। জলবায়ু পরিবর্তনের সম্ভাব্য প্রভাবের কারণে স্বল্প সময়ের মধ্যে বেশি পরিমাণে বৃষ্টিপাতের দরুণ বন্যার পূর্বাভাসের ক্ষেত্রে সমস্যা দেখা দিয়েছে।
বন্যা পূর্বাভাসের ক্ষেত্রে মহাকাশ প্রযুক্তি ব্যবস্থাপনা, জিওগ্রাফিকাল ইনফরমেশন সিস্টেম , ওয়েব-ভিত্তিক অ্যাপ্লিকেশন সহ নানা অত্যাধুনিক প্রযুক্তি ব্যবহার করা এবং এই ব্যবস্থাপনা উন্নতি-সাধনের প্রয়াস চালানো হচ্ছে।
বন্যা পূর্বাভাস নেটওয়ার্কের সম্প্রসারণ – কেন্দ্রীয় জল কমিশন বন্যা পূর্বাভাস নেটওয়ার্কের পরিধি বিস্তার করেছে। নদীর তীরে গ্রাম/শহরের জন্য ১৯৯টি পূর্বাভাস কেন্দ্র, বাঁধ ও ব্যারেজের জন্য ১৩২টি জল প্রবাহের পূর্বাভাস কেন্দ্র সহ মোট ৩৩১টি বন্যা পূর্বাভাস কেন্দ্র গড়ে তোলা হয়েছে। ২৩টি রাজ্য/কেন্দ্রশাসিত অঞ্চলে ২০টি নদী উপত্যকায় বন্যা প্রতিরোধে সংশ্লিষ্ট রাজ্য সরকার যথাযথ ব্যবস্থা গ্রহণ করেছে।
বন্যা পূর্বাভাস ব্যবস্থাপনার আধুনিকীকরণ – অন্ধ্রপ্রদেশ সহ দেশের অন্যান্য রাজ্যে প্রধান নদী অববাহিকাগুলির জন্য ৫ দিন আগে পর্যন্ত বন্যার পূর্বাভাস জারি করা হয়ে থাকে। প্রতি তিন ঘন্টা অন্ত পূর্বাভাসের সর্বশেষ পরিস্থিতি জানানো হয়।
বন্যার পূর্বাভাসের বিষয়ে প্রচার ব্যবস্থাপনার আধুনিকীকরণ – একটি সুনির্দিষ্ট ওয়েবসাইটের মাধ্যমে বন্যার পূর্বাভাসের প্রচার করা হয়ে থাকে। সেই ওয়েবসাইটটিকেও আধুনিক করা হয়েছে। প্রতিদিনের বন্যা পরিস্থিতির বিষয়ে প্রতিবেদন সহ নানা তথ্য সোশ্যাল মিডিয়া প্ল্যাটফর্ম ব্যবহার করে সংশ্লিষ্ট কর্তৃপক্ষের কাছে পৌঁছে দেওয়ার পাশাপাশি, সাধারণ মানুষের সঙ্গেও তথ্য ভাগ করে নেওয়া হয়।
নেপাল, ভুটান এবং চীনের সঙ্গে প্রয়োজনীয় তথ্য আদান-প্রদানে দ্বিপাক্ষিক চুক্তি করা হয়েছে। ন্যাশনাল ওয়াটার ইনফরম্যাটিকস্ সেন্টারের আওতায় কমন ডেটা প্ল্যাটফর্ম, ওয়াটার ইনফরমেশন ম্যানেজমেন্ট সিস্টেম তৈরি করা হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় জলশক্তি প্রতিমন্ত্রী শ্রী বিশ্বেশ্বর টুডু।
CG/SS/SB
(Visitor Counter : 98
অর্থমন্ত্রক
পরিকাঠামো ও শক্তিক্ষেত্রের প্রতিনিধি এবং জলবায়ু পরিবর্তন সংক্রান্ত বিশেষজ্ঞদের সঙ্গে প্রাক-বাজেট আলোচনায় অর্থমন্ত্রী
নয়াদিল্লি, ২০ ডিসেম্বর, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে আসন্ন ২০২০-২১-এর সাধারণ বাজেটের প্রেক্ষিতে পরিকাঠামো ও শক্তিক্ষেত্রের প্রতিনিধি সহ জলবায়ু পরিবর্তন সংক্রান্ত বিশেষজ্ঞদের সঙ্গে সপ্তম পর্যায়ের প্রাক-বাজেট বৈঠকে মিলিত হন।
বৈঠকে বর্তমান বিশ্ব পরিস্থিতির প্রেক্ষিতে বাণিজ্যিক আইনকানুন ও নিয়ম-নীতির প্রেক্ষিতে পরিকাঠামো ক্ষেত্রের সঙ্গে চ্যালেঞ্জগুলি নিয়ে আলোচনা হয়। এছাড়াও, পরিকাঠামো ক্ষেত্রের স্বাভাবিক অবস্থা বজায় রাখা, রেল পরিকাঠামো, পরিবেশ তথা অর্থনীতির স্বার্থে পুনর্নবীকরণযোগ্য শক্তির সদ্ব্যবহার, জলবায়ু প্রতিরোধী পরিকাঠামো গড়ে তোলা, জীবাশ্ম জ্বালানি বহির্ভূত শক্তির ব্যবহার বাড়ানোর মতো বিষয়গুলি নিয়ে আলোচনা হয়।
পরিকাঠামো তথা শক্তিক্ষেত্রের সঙ্গে যুক্ত সংশ্লিষ্ট সকল পক্ষের প্রতিনিধিরা আবাসন নির্মাণ ও সুলভ আবাসন ক্ষেত্রে অর্থের যোগান বজায় রাখা, পুনর্নবীকরণযোগ্য শক্তিক্ষেত্রের ক্ষমতা বৃদ্ধি, মাশুল হার কমানো ও ঋণদান হার আরও সরল করা, জলবায়ু পরিবর্তনের মোকাবিলায় মোটর গাড়ি শিল্পের ভূমিকা ও বিনিয়োগ বৃদ্ধি, বায়ুদূষণ রোধে তহবিল সংস্থান সহ একাধিক বিষয়ে পরামর্শ ও প্রস্তাব দেন। এছাড়াও বৈঠকে সংশ্লিষ্ট পক্ষগুলির প্রতিনিধিরা জৈব সার, পুনর্নবীকরণযোগ্য শক্তি সঞ্চয়ে প্রয়োজনীয় ব্যাটারির ক্ষেত্রে তহবিলের সংস্থান, কিষাণ উর্জা সুরক্ষা এবং উত্তম মহাভিযান কর্মসূচির আরও সম্প্রসারণ, রেল পরিকাঠামোর উন্নয়নে নতুন প্রযুক্তি প্রয়োগের বিষয়গুলিতেও একাধিক পরামর্শ দেন।
আজকের বৈঠকে অর্থ সচিব শ্রী রাজীব কুমার, অর্থনৈতিক বিষয়ক সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পাণ্ডে, পরিবেশ, বন ও জলবায়ু পরিবর্তন মন্ত্রকের সচিব শ্রী চন্দ্রকিশোর মিশ্র, সড়ক পরিবহণ সচিব শ্রী সঞ্জীব রঞ্জন সহ অর্থ মন্ত্রকের উচ্চপদস্থ আধিকারিকরা উপস্থিত ছিলেন। পরিকাঠামো ও শক্তিক্ষেত্রের প্রতিনিধি তথা জলবায়ু পরিবর্তন ক্ষেত্রের বিশেষজ্ঞদের মধ্যে শ্রী মহেন্দ্র সিং, শ্রী নবীন মুঞ্জল, শ্রী মনোজ কোহলি, শ্রী রঞ্জন এস ম্যাথিউ, শ্রী অজয় মাথুর, শ্রী শান্তনু দীক্ষিত প্রমুখ উপস্থিত ছিলেন।
CG/BD/DM
(Visitor Counter : 50
প্রতিরক্ষামন্ত্রক
অ্যাডমিরাল করমবীর সিং নৌ-সেনা প্রধানের দায়িত্ব গ্রহণ করলেন
নয়াদিল্লি, ৩১ মে, ২০১৯
অ্যাডমিরাল করমবীর সিং আজ এক অনুষ্ঠানে ভারতীয় নৌ-বাহিনীর ২৪তম প্রধান হিসেবে দায়িত্ব গ্রহণ করলেন। পুণের ন্যাশনাল ডিফেন্স অ্যাকাডেমি-র প্রাক্তনী করমবীর সিং ১৯৮০-র জুলাই-এ ভারতীয় নৌ-বাহিনীতে যোগ দেন। ১৯৮১-তে তিনি হেলিকপ্টার পাইলট হিসেবে স্বীকৃতি লাভ করেন। এছাড়াও তিনি চেতক ও কামভ হেলিকপ্টার চালিয়েছেন। ওয়েলিংটন ডিফেন্স সার্ভিসেস স্টাফ কলেজ থেকে স্নাতক ডিগ্রিধারী অ্যাডমিরাল করমবীর সিং নৌ-বাহিনীর বিভিন্ন প্রতিষ্ঠানে গুরুত্বপূর্ণ পদে দায়িত্ব সামলেছেন।
প্রায় চার দশকের সুদীর্ঘ কর্মজীবনে তিনি ভারতীয় উপকূলরক্ষী বাহিনীর জাহাজের দায়িত্ব পালনের পাশাপাশি, ক্ষেপণাস্ত্র বিধ্বংসী জাহাজেরও প্রধান হিসেবে কাজ করেছেন। নৌ-বাহিনীর ফ্ল্যাগ র্যাঙ্কে পদোন্নতির আগে অ্যাডমিরাল করমবীর সিং পূর্বাঞ্চলীয় নৌ-কমান্ডের প্রধান হিসেবে দায়িত্ব পালন করেছেন। ভাইস অ্যাডমিরাল পদে তিনি ‘প্রোজেক্ট সিবার্ড’ কর্মসূচির ডিরেক্টর জেনারেল হিসেবে কাজ করেছেন। নৌ-বাহিনীর প্রধান হিসেবে দায়িত্ব গ্রহণের পূর্বে তিনি বিশাখাপত্তনমে পূর্বাঞ্চলীয় নৌ-কমান্ডের কমান্ডিং অফিসার হিসেবে কাজ করেছেন।
সাইকেল চালনা, দৌড়, সাঁতার ও গল্ফ খেলায়-ও অ্যাডমিরাল করমবীর সিং-এর বিশেষ আগ্রহ রয়েছে।
SSS/BD/DM
(Visitor Counter : 86
প্রধানমন্ত্রীরদপ্তর
দিব্যাঙ্গজনদের জন্য সুগম ভারত গড়ে তোলার লক্ষ্যে আমরা কাজ করছি : প্রধানমন্ত্রী নরেন্দ্র মোদী
নয়াদিল্লি, ১৫ আগস্ট, ২০২৩
প্রধানমন্ত্রী শ্রী নরেন্দ্র মোদী ৭৭তম স্বাধীনতা দিবস উপলক্ষে নতুন দিল্লির ঐতিহাসিক লালকেল্লার প্রাকার থেকে জাতির উদ্দেশ্যে ভাষণ দিতে গিয়ে বলেছেন, আগামী মাসে বিশ্বকর্মা জয়ন্তীতে বিশ্বকর্মা প্রকল্প চালু করা হবে। তিনি বলেন, প্রথাগত দক্ষতা সম্পন্ন মানুষদের জন্য এই প্রকল্প। অর্থাৎ যারা যন্ত্র হাতে কাজ করেন এবং যাদের বেশিরভাগই অন্য অনগ্রসর শ্রেণী সম্প্রদায়ভুক্ত। যেমন ছুতোর, স্বর্ণকার, রাজমিস্ত্রি, ধোপা এবং চুল কাটার পেশায় যুক্ত ভাই-বোনেরা, তাদের পরিবার কাজের মধ্যে দিয়ে অর্থ সংস্থান করে পরিবারকে শক্তি যোগাতে পারবেন। ১৩ থেকে ১৫ হাজার কোটি টাকার বাজেট সংস্থান করে এই প্রকল্পের কাজ শুরু করা হবে।
লালকেল্লার প্রাকার থেকে তাঁর ভাষণে প্রধানমন্ত্রী শ্রী নরেন্দ্র মোদী বলেন, দিব্যাঙ্গজনদের জন্য সুগম ভারত গড়ে তোলার লক্ষ্যে আমরা কাজ করছি। তিনি বলেন, প্যারালিম্পিক-এ দিব্যাঙ্গজনরাও যাতে ভারতের ত্রিবর্ণ রঞ্জিত পতাকা উত্তোলনে সক্ষম হন সেই লক্ষ্যে কাজ করা হচ্ছে। এজন্য এইসব খেলোয়াড়দের বিশেষ প্রশিক্ষণ দেওয়া হচ্ছে বলেও তিনি জানান।
তাঁর ভাষণে প্রধানমন্ত্রী শ্রী নরেন্দ্র মোদী বলেন, আজকের ভারতে জনসংখ্যা, গণতন্ত্র এবং বৈচিত্র্য বিরাজ করছে। তিনি বলেন, জনসংখ্যা, গণতন্ত্র এবং বৈচিত্রের এই ত্রয়ী ভারতের যে কোন স্বপ্নকে সফল রূপ দানের সক্ষমতা রাখে।
(AC/AB/NS
প্রধানমন্ত্রীরদপ্তর
পবিত্র দীপাবলী উৎসব উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ০৭ নভেম্বর, ২০১৮
পবিত্র দীপাবলী উৎসব উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। এক শুভেচ্ছা বার্তায় তিনি বলেছেন, সকলকে দীপাবলীর শুভেচ্ছা। এই উৎসব প্রত্যেকের জীবনে আনন্দ, সুস্বাস্থ্য ও সমৃদ্ধি নিয়ে আসুক। মঙ্গল ও উজ্জ্বলতার শক্তি সর্বদাই বিরাজ করুক।
CG/BD/SB…
(Visitor Counter : 64
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.৫৯ কোটি টিকার ডোজ রয়েছে
নতুন দিল্লি, ২৯ মে, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৯ মে পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৫৯ লক্ষ  টিকার ডোজ রয়েছে।
CG/SB
(Visitor Counter : 51
প্রধানমন্ত্রীরদপ্তর
প্রধানমন্ত্রী ২৮শে সেপ্টেম্বর জাতিকে বিশেষ বৈশিষ্ট সম্পন্ন ৩৫ রকমের শস্য উৎসর্গ করবেন
প্রধানমন্ত্রী রায়পুরে ন্যাশনাল ইনস্টিটিউট অফ বায়োটিক ট্রেস টলারেন্সের নবনির্মিত ক্যাম্পাসটির জাতির উদ্দেশে উৎসর্গ করবেন
প্রধানমন্ত্রী কৃষি বিশ্ববিদ্য়ালয়গুলিকে গ্রীণ ক্যাম্পাস পুরস্কার বিতরণ করবেন
নতুন দিল্লি, ২৭শে সেপ্টেম্বর, ২০২১
জলবায়ু উপযোগী প্রযুক্তি গ্রহণ করার জন্য মানুষের মধ্যে জনসচেতনতা বাড়াতে প্রধানমন্ত্রী শ্রী নরেন্দ্র মোদী ২৮শে সেপ্টেম্বর বেলা ১১টার সময় ভিডিও কনফারেন্সের মাধ্যমে বিশেষ বৈশিষ্ট সম্পন্ন ৩৫ রকমের শস্য জাতিকে উৎসর্গ করবেন। দেশের সব আইসিএআর প্রতিষ্ঠান, রাজ্য ও কেন্দ্রীয় কৃষি বিশ্ববিদ্যালয় এবং কৃষি বিজ্ঞান কেন্দ্রগুলি এই অনুষ্ঠানে অংশগ্রহণ করবে। প্রধানমন্ত্রী রায়গড়ে ন্যাশনাল ইনস্টিটিউট অফ বায়োটিক স্ট্রেস টলারেন্সের নবনির্মিত ক্যাম্পাসটিও জাতির উদ্দেশে উৎসর্গ করবেন।
এই উপলক্ষ্যে প্রধানমন্ত্রী কৃষি বিশ্ববিদ্যালয়গুলিকে গ্রীণ ক্যাম্পাস পুরস্কার বিতরণ করবেন। এছাড়াও যে কৃষকরা কৃষিকাজের সময় উদ্ভাবনীমূলক ব্যবস্থা গ্রহণ করেছেন, তিনি তাঁদের সঙ্গে মতবিনিময় করবেন এবং অনুষ্ঠানে ভাষণ দেবেন।
কেন্দ্রীয় কৃষি মন্ত্রী ও ছত্তিশগড়ের মুখ্যমন্ত্রী অনুষ্ঠানে উপস্থিত থাকবেন।
বিশেষ বৈশিষ্ট সম্পন্ন নানা ধরণের শস্য :
ইন্ডিয়ান কাউন্সিল অফ এগ্রিকালচারাল রিসার্চ  জলবায়ু পরিবর্তনে বিরূপ প্রভাব এবং অপুষ্টি জনিত সমস্যার সমাধানের জন্য বিশেষ বৈশিষ্ট সম্পন্ন শস্য বীজ তৈরি করেছে। এধরণের ৩৫ রকমের শস্য এবছর তৈরি করা হয়েছে, যেগুলি প্রতিকূল আবহাওয়ায় বেঁচে থাকে এবং অত্যন্ত পুষ্টিকর শস্য উৎপাদন করে। এবছর এধরণের উদ্ভাবিত শস্যের মধ্যে মটর কলাই এবং জীবাণু মুক্ত অড়হর ডাল, সোয়াবিন, রোগ প্রতিরোধী ধান এবং বিশেষ জৈবগুণ সম্পন্ন গম, মুক্তা বাজরা, ভুট্টা, জোয়ার, বিভিন্ন ধরণের সিম রয়েছে।
এই সব বিশেষ বৈশিষ্ট সম্পন্ন শস্যগুলি অপুষ্টির ফলে উদ্ভুত পরিস্থিতিকে মোকাবিল করতে পারবে। কারণ মানুষের এবং প্রাণীদের অপুষ্টিজনিত সমস্যা দূরীকরণে এই ধরণের বিশেষ বৈশিষ্ট সম্পন্ন শস্যগুলি সাহায্য করে। নতুন প্রজাতির শস্যগুলির মধ্যে রয়েছে : পুসা ডাবল জিরো মাস্টার ৩৩, ২ শতাংশের বেশি ইউরিসিক অ্য়াসিড এবং ৩০ পিপিএম গ্লুকো জিনোলেট যুক্ত বিশেষ ধরণের সরিষা, পুষ্টিকর উপাদান সমৃদ্ধ কুনিতৎ ট্রাইপোসিন এবং লিপোজিজেনাস যুক্ত সোয়াবিন। অন্যান্য বিশেষ গুণ সম্পন্ন শস্যের মধ্যে সোয়াবিন, জোয়ার এবং বেবিকর্ণ রয়েছে।
ন্যাশনাল ইনস্টিটিউট অফ বায়োটিক স্ট্রেস ম্যানেজমেন্ট :
রায়পুরের ন্যাশনাল ইনস্টিটিউট অফ বায়োটিক স্ট্রেস ম্যানেজমেন্ট বায়োটিক স্ট্রেসের উপর গবেষণা করে। এছাড়াও এই প্রতিষ্ঠান মানব সম্পদ উন্নয়ন এবং বিভিন্ন নীতি প্রণয়নে সাহায্য করে। ২০২০ – ২১ শিক্ষাবর্ষে এখানে স্নাতকোত্তর পাঠক্রম শুরু হয়েছে।
গ্রীণ ক্যাম্পাস পুরস্কার :
রাজ্য এবং কেন্দ্রীয় কৃষি বিশ্ববিদ্যালয়গুলি আরো পরিবেশবান্ধব ও পরিচ্ছন্ন হবার প্রতিযোগিতায় সফল প্রতিষ্ঠানগুলিকে গ্রীণ ক্যাম্পাস অ্যাওয়ার্ড দেওয়া হয়। স্বচ্ছ ভারত মিশন, সম্পদের অপচয় বন্ধ করা এবং ২০২০ সালের জাতীয় শিক্ষানীতি অনুযায়ী প্রয়োজনীয় পাঠক্রম তৈরিতে সাহায্য করার স্বীকৃতি হিসেবে এই পুরস্কার দেওয়া হয়।
CG/CB/SFS
(